එහෙම නම් අප විසින් කළ යුත්තේ යුද්ධයක් අනාගතයේ එයි කියලා විධායක ජනාධිපති ධුරය පවත්වාගැනීම නොව යුද්ධයක් ඇති නොවන තත්ත්වයට රටට අවශ්‍ය විපර්යාසයන් පරිවර්තනයන් ඒ සංකල්පයන් වෙනස් කිරීමයි කියන එකයි මා දැඩි ලෙස විශ්වාස කරන්නේ.දකුණේ ජනතාව ෆෙඩරල් කියන වචනයට බයයි.උතුරේ ජනතාව ඒකීය කියන වචනයට බයයි, ඒ නිසා උතුරේ සහ දකුණේ සිටින අන්තවාදී කොටස් මේ තත්ත්වයන්ගෙන් වැරදි ප්‍ර යෝජන ගන්නවා.ඒත් එක්කම සමහර අය මම දැක්කා මාධ්‍ය තුළ කියනවා විදේශීය රටවල උපදෙස් අනුව ආණ්ඩුක්‍රම ව්‍යවස්ථාවක් හදන්න යනවායි කියලා.මම බොහොම පැහැදිලිව කියනවා අගමැතිතුමාටවත් කාටවත් විදේශයකින් කියලා නැහැ ආණ්ඩුක්‍රම ව්‍යවස්ථාවක් මේ විදිහට හදන්න කියලා.